
Na temelju članka 4. Odluke o ostvarivanju prava na jednokratnu novčanu pomoć - „božićnicu“ za stanovnike Općine Punat („Službene novine Primorsko-goranske županije“ broj 28/22), općinski načelnik Općine Punat objavljuje
JAVNI POZIV ZA OSTVARIVANJE PRAVA NA BOŽIĆNICU ZA UMIROVLJENIKE I OSOBE STARIJE OD 65 GODINA

Pozivaju se svi umirovljenici i osobe starije od 65 godina s prebivalištem na području Općine Punat da osobno podnesu ispunjeni obrazac za prijavu u svrhu ostvarivanja prava na jednokratnu novčanu pomoć - „božićnicu“.

UZ ISPUNJENI OBRAZAC POTREBNO JE PRILOŽITI:   
1. presliku osobne iskaznice (obostrano),
2. odrezak od mirovine ili potvrdu banke ili HZMO o isplati mirovine za prethodni mjesec,
3. presliku kartice računa s podatkom o IBAN-u.

UMIROVLJENICI KOJI SU DOBILI BOŽIĆNICU 2025. GODINE PREDAJU SAMO ISPUNJENI OBRAZAC I EVENTUALNE NOVE DOKUMENTE

Obrazac prijave nalazi se na službenoj internetskoj stranici Općine Punat www.punat.hr i u prostorijama Općine Punat, a predaje se isključivo OSOBNO, uz predočenje osobne iskaznice, u zgradi Općine Punat, radnim danom u uredovno vrijeme, zaključno do 20. studenog 2026. godine.
Prijave poslane poštom, elektroničkom poštom neće se zaprimati. Osobe koje zbog bolesti ili nepokretnosti ne mogu osobno doći trebaju se do 20. studenog 2026. godine javiti u Općinu Punat radi dogovora o načinu podnošenja prijave.
U STAROJ BAŠKI, PRIJAVE ĆE SE OSOBNO PRIMATI U PETAK 6. I 13. STUDENOG 2026. GODINE OD 10:00 DO 13:00 SATI U STAROJ ŠKOLI.

